KING THE LAND
REKORD NG MGA EMPLEYADO
'Yan na ba ang lahat mula sa 1989?
Opo.
Sino po ba 'yong hinahanap n'yo?
Hindi ko alam ang pakay mo rito,
pero makakalaban mo ako hanggang sa huli.
Sinasabi ko ito para sa ikabubuti mo.
'Wag kang tumulad sa nanay mo.
Di bale na.
- Hello po. - Hello po.
Bumaba na po kayo at kumain.
Nasaan si Mama?
Wala siya rito kahapon, at wala rin siya rito ngayon.
Sige na, tumayo na kayo.
Naghihintay si Chairman.
Halika na.
Hello po.
'Wag kayong ngumiti.
'Wag kayong ngumiti!
Sinabi nang 'wag kayong ngumiti!
'Wag kayong ngumiti.
Puwesto ko 'to.
Ano?
Puwesto ko
ito.
Marunong ka palang umiyak.
Sige, hahayaan lang muna kita sandali.
'Wag kang gagalaw.
Halika na.
Ihahatid na kita.
Ayos lang. Kaya kong umuwing mag-isa.
Sakay na.
Nasaan ang payong mo?
Nilipad.
Hinawakan mo dapat nang mabuti.
Ayaw ko.
Nilipad na 'yon ng hangin sa malayo…
At dahil do'n, gumaan ang pakiramdam ko.
Siguro noon ko pa dapat 'yon ginawa.
Tungkol ba 'to sa payong mo?
O sa love life mo?
Ibaba mo na lang ako kahit saan na malapit sa estasyon ng subway.
EPISODE 5
Uy.
- Ms. Peke. - Ano po 'yon, sir?
Ano?
Nasaan tayo?
Heto.
Ano 'to?
Siguradong hindi kasya sa 'yo.
Isuot mo lang ngayon saka mo itapon.
Sandali, sir.
Kumain tayo.
Kaarawan mo ngayon.
Ano'ng…
'Yang suot mo…
Sandali.
Iisipin ng mga tao na couple tayo.
Walang mag-iisip ng ganoon.
Marunong akong pumili.
Okay. Dito po ang tingin.
Bagay po kayong dalawa.
Gusto n'yo po ng isa pang litrato?
Hindi, hindi kami magkarelasyon.
Pasensiya na po.
Bagay po kasi kayong dalawa, kaya inakala ko na gano'n.
- Ano na po ang gagawin ko sa… - Iwan mo na lang dito.
Sige po.
Mag-enjoy po kayo.
Salamat.
Sabi ko sa 'yo, e.
Mali ang iniisip niya.
Masyado bang nakakahiya
na isipin na girlfriend kita?
Bakit kasi terno pa ang binili mong mga damit?
Sinabi ko lang na bigyan nila ako ng kahit na ano.
Hindi ka mahalaga para paglaanan ko ng oras at pagod.
Tama 'yon.
Hindi pa ako bumili ng damit para sa kahit na kanino.
Kahit na naabala pa ako
at alam ko na di mo naman magugustuhan 'yan,
mas ayos na 'yan kaysa sa basa mong damit.
Salamat, sir.
Sabi ko, 'wag kang magpapanggap.
Nagpapasalamat talaga ako.
Sakto rin sa sukat ko ang sapatos.
Mabuti naman.
Basta ko lang pinili 'yan.
Handa na po ang pagkain n'yo.
Enjoy po kayo.
Paano natin mauubos ang lahat ng 'to?
Kailangan ba talaga nating ubusin?
Basta kainin mo lang ang gusto mo.
Pero pagsasayang 'yan.
Hindi ko alam kung ano ang gusto mo.
Kaya inorder mo lahat ng mga ito?
E di sabihin mo sa 'kin.
- Ang ano? - Ang mga bagay na gusto mo.
Ang paborito mong pagkain,
ang paborito mong panahon, ang paborito mong kulay.
Sabihin mo sa akin ang lahat ng gusto mo.
Bakit gusto mong malaman?
Para walang masasayang
at do'n lang ako sa mga gusto mo.
Ako na ang magbabayad nito.
Kaarawan mo ngayon.
Hayaan mo nang ilibre kita.
Hindi naman talaga ako nagdiriwang ng kaarawan ko.
Bakit hindi?
Dahil ito ang araw na nararamdaman ko na wala akong halaga.
Umaasa lang ako, pero palagi naman akong nadidismaya.
Tahimik ang isip ko kapag hindi ako umaasa.
Pero pekeng pakiramdam 'yan.
Niloloko mo lang ang sarili mo.
Di 'yan totoong kaluwagan.
Napakapeke mo.
Nagustuhan n'yo po sana ang pagkain.
Sagot ko na 'to.
- Heto na. - Salamat.
1, 684, 000 won lahat.
Bakit?
Ano po?
A, wala.
Ito ang ipambabayad ko.
- Ito na lang. - Hindi, ako na.
Pribilehiyo mo 'yan kasi kaarawan mo.
I-enjoy mo na lang.
A, sandali po, sir.
Kailangan ang pirma n'yo.
Salamat.
Salamat. Ingat kayo sa pag-uwi.
Sandali lang.
Balewala man sa 'yo ang araw na 'to, pero tapusin mo na lang nang may tamis.
Bakit? Ayaw mo ng cake?
Hindi.
Gustong-gusto ko ng cake.
Salamat. Natutuwa ako.
Ipinagawa ko 'yan sa head chef ng hotel natin, kaya siguradong masarap 'yan.
Sa head chef? Kailan?
Sinabi ko sa kaniya na gawin niya
kanina pagdating natin sa restaurant.
Siguradong pauwi na dapat siya no'n.
Kaya nga pinakiusapan ko siyang gawin ang espesyal na hiling na 'yon.
Pang-aabala ang tawag do'n.
Espesyal na hiling 'yon galing sa head manager.
Simpleng pabor lang sa 'yo 'yon,
pero para sa amin, utos 'yon na kailangang sundin.
Siguradong di agad siya nakauwi dahil sa 'kin.
Hindi ko naisip 'yon.
Sa susunod, iisipin ko ang mga 'yon.
Maraming salamat sa araw na 'to.
At salamat din sa cake.
- Pumasok ka na. - Sige.
Oo nga naman.
Sinasabi ko na, e.
May nangyayaring kakaiba.
Ito ba ang dahilan kaya nakipaghiwalay ka sa 'kin?
Plano mo na talaga ito dati pa.
Bakit nandito ka?
Bakit siya nandito?
Sino ka?
Ako? Ako ang boyfriend ni Sa-rang.
Pa'no ka naging boyfriend ko?
Ex na kita.
Ex mo? Sino? Ako?
Hiwalay na tayo, kaya ex na kita.
Sino naman ang mokong na 'to?
Wala kang pakialam.
- Bakit wala akong pakialam? - Dahil ex ka na niya.
Kaya di mo na dapat pakialaman pa.
'Wag kang mangialam dito.
Tigilan na natin 'to.
Alam ko na nagsisisi ka.
Lunukin mo na lang ang pride mo at bumalik ka na sa akin.
Pulis ito. Paano kita matutulungan?
Hello?
May stalker na sumusunod sa akin hanggang sa bahay ko.
- Ang address ay-- - Hoy, seryoso ka?
Hindi ka nakikinig kahit pakiusapan kita.
Walang ibang paraan kundi i-report kita.
Mas mabuti na umalis ka na.
Bakit mo ba ako pinagtatabuyan?
Dahil ba nakokonsensiya ka?
Pinagsabay mo kami, tama?
- Hoy! - Ano?
Tama lang na nakipaghiwalay ako sa 'yo.
Dapat noon ko pa 'yon ginawa.
Kapag
nagpakita ka pa sa akin, papatayin kita. Naiintindihan mo?
Kapag umalis ka, tapos na tayo.
Wala nang balikan.
Talagang tapos na tayo!
Ang babaeng 'yon…
- Problema mo? - Sabi niya, alis na.
- Bitiwan mo 'ko. - Di mo ba siya narinig?
Umiiyak siyang mag-isa sa mismong kaarawan niya.
Halos di ko siya mapangiti.
'Wag mong sirain. Umalis ka na lang.
Sino ka para…
Bitiwan mo 'ko.
Sabi nang bitiwan mo 'ko!
Bitiwan mo 'ko.
Bitiwan mo na 'ko, sige na.
Hindi ka na niya gustong makita pa.
Krimen ang pang-iistalk at pang-haharass.
Kung gusto mo man na kausapin siya,
tanungin mo muna siya nang maayos.
Naintindihan mo?
Grabe, buwisit.
Pagbabayaran mo 'to.
Happy birthday.
HAPPY BIRTHDAY
Alam kaya niya na ako 'yon?
SALAMAT
Alam mo naman kung sino 'to, di ba?
- Hello? - Ako ito.
Alam ko.
E bakit di ka sumagot?
Sasagot pa lang ako.
Kung sakaling
maulit na naman 'yong nangyari kanina,
tawagan mo lang ako.
'Wag mo na istorbohin 'yong pulis na sobrang pagod na.
Hindi na mangyayari ulit 'yon.
'Wag ka nang mag-alala at ingat ka sa pag-uwi.
Bilang boss mo, sinisiguro ko lang na ligtas ang mga empleyado ko,
kaya 'wag kang mahiya na tawagan ako.
Sige. Naiintindihan ko.
Hello?
Happy birthday.
Hindi ako nagkaroon ng pagkakataong batiin ka kanina.
Salamat.
Sige na. Magpahinga ka na.
Sige. Ikaw--
Tara na.
Congratulations
Congratulations sa pagiging kulelat
Sa wakas, grupo lang natin ang kulelat!
Bakit ang lulungkot n'yo?
Pinaglalaruan n'yo ba ako?
Pinahiya ako sa harap ng lahat ng mga manager.
At dahil naabot natin ang goal natin, dapat magdiwang tayo.
- Sorry po. - Sorry po.
"Sorry"?
Ganiyan ba kayo humingi ng dispensa?
Makinig kayo.
Magkakasabwat ba kayong lahat para patalsikin ako?
Sino'ng nakatoka sa in-flight sales ngayon?
Ako po.
Nag-uumpisa ang in-flight sales sa oras na sumakay ang mga pasahero.
Dapat magpasikat ka,
ngumiti ka nang maganda,
buhatin mo ang mga maleta nila,
ibigay mo ang pagkain nila,
at gawin ang lahat ng kaya mong gawin
nang sa gano'n ay maiisip ng mga pasahero na,
"Grabe, kailangan kong bumili ng kahit na ano sa kaniya."
- Opo, ma'am. - Tandaan n'yo ang mga sinasabi ko.
Kung di tayo mangunguna ngayong buwan, babagsak tayong lahat.
Maliwanag ba?
- Opo, ma'am! - Opo, ma'am!
Heto po, ma'am.
Maging kaswal ka lang pag tayo lang. Sabay tayong nag-umpisa rito.
Sige.
Dapat ma-promote ka na ngayong taon.
Gustuhin ko man,
pero di na ako umaasa.
Di mo naman siguro gustong minamaliit ka nang buong-buhay mo, di ba?
Mga purser na ngayon ang lahat ng kasabayan natin.
Ikaw na lang ang nakaputing scarf.
Dahil diyan, palihim ka nilang minamaliit.
Gumawa pa sila ng group chat na di ka kasama. Parang mga bata.
May group chat na di ako kasama?
'Yan nga ang sinasabi ko sa 'yo.
Kaya dapat talaga na ma-promote ka na.
Ano'ng nagawa ng mga matataas mong iskor sa ilang language certification?
Walang ibang tutulong sa 'yo.
Maliban sa 'kin.
Talaga?
Pataasin mo muna ang in-flight sales.
Kapag nanguna tayo,
sisiguruhin ko sa 'yo na tutulungan kita.
Sige, gagawin ko.
Gagawin ko ang lahat ng makakaya ko.
Nakauwi na ako.
Hoy.
Ayan na naman kayo.
- Ano? - Bakit mo gagawin 'yan?
Hoy, ano'ng--
Sabi mo,
walang namamagitan sa inyo,
pero bumili siya sa Thom Brownie para sa 'yo dahil basa ka?
Tama.
At hindi mo sasabihin sa amin kung sino siya?
Sige, ganito.
Kung sino man siya, ginagamit niya ang pera para makuha ka.
Hindi ganoon 'yon.
Sinabi ko lang na bigyan nila ako ng kahit na ano.
Hindi ka mahalaga para paglaanan ko ng oras at pagod.
Alam mo ba kung magkano ang mga 'yan?
Binili niya ang mga 'yan nang wala man lang siyang gusto sa 'yo?
Oy, di gumagastos ang mga lalaki sa mga babaeng di sila interesado.
Kung ganito siya sa 'yo, e di makipag-date ka sa kaniya.
Sang-ayon ako riyan.
Binilhan ka rin niya ng bagong sapatos kasi nabasa ang sa 'yo.
Paano niya nalaman ang sukat ng sapatos mo?
Sinabi mo ba sa kaniya?
Hindi.
Mabuti naman.
Basta ko lang pinili 'yan.
Pasasalamatan mo siya sa ibang paraan para sa regalong 'to, di ba?
Hindi ako sigurado.
Pag-isipan mo 'yan, ma'am.
Niregaluhan ka niya at ibinigay ang kaniyang puso.
Grabe ka naman kung wala kang ibibigay na kahit ano sa kaniya.
Nasaan ang konsensiya mo?
Tama ka naman.
Pero di ko naman alam kung ano ang gusto niya
at saka masyado siyang mapili.
'Wag kang mag-alala, ma'am.
Sa Alanga, may bago kaming card wallet na suwak
kahit sa pinakapihikan na mamimili.
'Wag mo na akong bentahan. Ni hindi mo kilala kung sino siya.
Bibigyan kita ng malaking diskuwento.
'Wag na. Wala akong bibilhin na kahit na ano.
Ma'am, ano'ng palagay mo sa cologne na 'to?
Hindi ito gano'n kamahal at ito ang sikat sa mga kabataang lalaki ngayon.
Sa palagay ko, babagay ito sa sopistikado niyang estilo.
Gusto n'yo po ba?
Bakit bigla kang sumisingit?
Bruha ka.
Desperado na ako.
Sana maintindihan mo.
Ano?
Hindi ka na naman ba nakakota?
Oo, kulelat na naman kami.
Tulungan mo naman ako, Ms. Gang.
Bilhin mo na ang cologne.
Dalawa na ang bilhin mo, pagkakataon mo na 'to.
Sabi nang di ako bibili!
Sige na po! Di po kayo puwedeng bumaba ng eroplano na walang nabiling kahit ano.
Ano ba'ng nangyayari sa 'yo?
Si Gang Da-eul ka ba?
Ano'ng nangyari sa mabait na Pyeong-hwa namin?
Gumising ka! Ayusin mo ang sarili mo!
Binawasan ang bagahe naming mga flight attendant sa King Air
para makapag-stock ng maraming duty-free items.
Lahat ay mayroon kami.
Sige na, bumili ka naman sa 'kin.
- Ayaw ko. - Uy, halika!
Ma'am?
Hindi mo 'to puwedeng gawin sa akin.
Kung di n'yo po gusto ang produkto, marami pang iba, ma'am.
Sige na, bumili ka na ng kahit na ano sa akin.
Salamat na lang.
Hoy!
Ms. Magandang Sa-rang, lumabas ka na, sige na, at…
Super Farmer Week sa isang linggo, pangungunahan 'yon ng purchasing team.
Hihingin ulit namin ang suporta ng King the Land ngayong taon.
Super Farmer Week…
Ano 'yon?
'Yan ang linggo na bibisitahin natin ang lahat ng vendor sa buong bansa
na nagbibigay ng mga de-kalidad na produkto sa hotel
at hilingin ang patuloy na samahan.
Kaya makikiusap tayo.
Wala nang libre ngayon.
Dapat pagsikapan ang mahahalagang bagay.
Bakit ang King the Land ang gagawa at hindi ang grupo na namamahala?
Kaya nga natin sila tinanggap.
Masyado silang mahusay para lang sa mga ganitong gawain.
Humanap kayo ng ibang gagawa.
Hotel ko 'to.
Ako ang magdedesisyon.
Totoo 'yan sa lahat ng parte ng hotel,
maliban na lang sa lugar na ako ang namamahala.
Tapos na tayo.
Aalis na 'ko.
Alam ko na komportable ka na sa akin, pero dapat kumatok ka pa rin.
- Saan ka pupunta? - Kakatok.
'Wag kang papasok.
Sinabi ko na sa 'yo, 'wag kang papasok.
- Ano? - Makikipagsabayan ka na ba?
Ano'ng ibig mong sabihin?
Pinaghirapan ni Ms. Gu ang okasyon na 'to,
pero sinira mo lang.
Paano naging okasyon 'yon? Istratehiya 'yon.
Hindi na katanggap-tanggap 'yan sa panahong 'to.
Alam ko na sinusubukan mong tumulong, pero wala ka pa sa puwesto.
Kaya bakit di ka na lang magpakumbaba sa ngayon?
Sa kasong ito, ang pagkatalo ay tagumpay.
Hindi ko sinusubukan na manalo.
Ayoko lang na uutusan ang mga tao sa ganoong klase ng trabaho.
Habang nandito ka,
walang katahimikan.
Noong nasa UK ako,
pinangarap ko ang araw
na babalik ako sa Korea
at gawin kang chairman ng King Group.
'Yan ang dahilan kung bakit
nagbibigay ako sa 'yo ng mga weekly trend report ng grupo.
Bakit hindi mo pa rin tinitingnan?
- Ano 'to? - Hoy.
Hoy!
- Ano ba 'to? - Akin na 'yan.
- Sige. Heto na. - Akin na 'yan.
Ano ba 'yan?
Muntik mo nang mapunit.
Mahalaga ba 'yan sa 'yo?
Wala lang ito.
Talaga lang? Magkaterno pa kayo ng suot.
Kalokohan 'yan. Di ito gaya ng iniisip mo.
Oo, gano'n nga.
Kaarawan niya kasi.
Kaarawan niya?
Bakit hindi naman tayo magkaterno kapag kaarawan ko?
Pribilehiyo 'yon ng empleyado.
Bibigyan mo rin ba ako ng ternong damit bilang benepisyo ng isang empleyado?
Gusto ko rin n'on!
Pasensiya na.
Lumapit ka rito.
Muntik na niyang mapunit.
Busy ka ba mamaya pagkatapos ng trabaho?
Hindi, hindi naman.
Sandali.
BUSY KA BA MAMAYA PAGKATAPOS NG TRABAHO?
Oo, siyempre.
Kung gano'n, sige.
Ano?
'Yon na 'yon?
Hindi ito ang gusto kong mangyari.
May problema ba?
Siguradong may ilang minuto naman akong bakante.
Magkikita ba tayo sandali pagkatapos ng trabaho?
Bakit hindi ka sumasagot?
Ano ba.
Kailangan pa ba ako ang pupunta rito?
- Bakit narito ka? - Bakit hindi ka sumagot?
- Sumagot saan? - Sa text ko.
- Sumagot ako. - At sumagot ako sa sagot mo.
Nagtatrabaho ako ngayon.
Akin na 'yan.
Bawal kaming gumamit ng phone kapag nagtatrabaho.
Bakit gusto mong
makipagkita?
Akala ko busy ka.
Tungkol saan
ba ito?
Ano 'yon?
A…
Iniisip ko lang…
kung puwede tayong magkita pagkatapos ng trabaho.
Sobrang busy ko.
Pero para sa 'yo,
isasantabi ko ang oras ko.
Ayos lang. Di mo na kailangan gawin 'yon.
Ibibigay ko sa 'yo
ang napakahalagang oras ko.
Mamaya na lang.
- Ang astig niya. - Paano mo nasabi 'yan?
Hindi natin kailangang sumali sa Super Farmer Week ngayong taon.
- Talaga? - Lagi tayong pinapapunta
na trabaho naman talaga ng purchasing team.
Hindi pinayagan ni Mr. Gu kasi hindi 'yon sakop ng trabaho natin.
Parang nasa langit tayo ngayong bago na ang manager natin.
"Kaligtasan" nga ang kahulgan ng pangalan niya.
Dumating siya rito para iligtas tayo.
Siya ang tagapagtanggol natin.
Sana siya na rin ang maging chairman.
Magandang balita ba ang di pagsali do'n?
Hindi mo pa naranasan kahit minsan, di ba?
- Hindi. - Kung gano'n, di ka dapat magkomento.
Siyanga pala, ano ang pinag-usapan n'yo ni Mr. Gu?
May ginawa ka bang mali?
Pinalakas niya lang 'yong loob ko.
"Kaya mo 'yan."
- "Kaya mo 'yan"? - Oo.
'Wag…
'Wag kang bababa.
Bakit?
Makikita tayo ng mga tao.
May masama ba tayong ginagawa?
Pakibaba na lang ng bintana mo.
Naku.
Ano 'yon?
Heto.
Ano 'to?
Wala lang naman 'yan.
Gusto ko lang magpasalamat para doon sa nakaraang araw.
Di mo naman ako kailangang bigyan ng kahit ano.
- E di balik mo na lang. - Sandali.
Nagpapasalamat ako sa kabaitan mo.
- Kaya tatanggapin ko 'to. - Hindi naman kailangan, e.
Tinatanggap ko 'to.
Sa-rang.
- Uy. - Hindi ka pa ba uuwi?
Sige. Ingat kayo.
Ingat ka sa pag-uwi.
Aalis ka na agad?
Oo. Iniisip ko kasi, busy ka.
Alis na. Hindi ko na sasayangin ang mahalagang oras mo.
Grabe.
Kumain tayo.
Ano?
Nagugutom ako.
Sige.
Ako naman ang taya ngayon.
Bilis.
Customer number 159.
- O. - Hindi tayo 'yon.
Ano ba 'yong atin?
Maghintay ka lang.
Lahat ng 'to para lang sa isang pagkain?
Sikat ang lugar na 'to, kaya di sila tumatanggap ng reserbasyon.
Hindi pa 'ko naghintay sa kahit na ano sa buong-buhay ko.
Halata naman.
Gaano ba kasarap sa restaurant na 'to para pilahan ng mga tao
at pag-aksayahan ng oras nila?
Para sa mga kagaya ko, ang oras ay--
Tara na. Bumalik na lang tayo sa susunod.
Bakit?
Ayokong sayangin ang napakahalagang oras mo,
kaya magpapareserba na lang ako sa susunod.
Hindi mo pa naririnig ang susunod kong sasasbihin.
Bigla na lang…
Bigla na lang,
gusto kong malaman kung ano ang pakiramdam ng naghihintay.
Susubukan kong maranasan kung paano talaga.
Hindi mo kailangang gawin 'yon.
Gagawin ko
kahit na di ko kailangang gawin.
Maupo ka na.
Palagi akong naghihintay sa lahat.
Bus man 'yan o taxi, lagi na lang akong naghihintay.
"Kailan kaya naman ako hihintayin?"
"Paano kung maputol ang linya sa harap ko at mawalan ako ng tsansa?"
Pero may nagsabi sa akin
na ang napakaraming tao na naghihintay sa pila
ay nagtatrabaho para sa mga tao na hinding-hindi kailangang pumila.
Kung titingnan tayo ngayon, mukhang tama nga sila.
Bakit mo ikinukumpara ang mga tao dahil lang sa pagpila?
Napakawalang-puso mo.
Customer number 161.
Hindi tayo 'yon.
Ay, tayo na nga 'yon.
May nasusunog ba?
Di ka pa nakakita ng ganoon dati?
'Wag mong sabihing
ganiyan din sila kagulo kapag niluluto na rin nila ang pagkain natin.
Oo. Bakit?
Kinakain dapat nang tahimik ang pagkain.
Napakagulo ng lugar na ito at di komportable.
Pumupunta lang ako rito kapag may espesyal na okasyon.
Kung magrereklamo ka lang, umalis na lang tayo.
Sandali.
Hindi talaga komportable rito,
pero titiisin ko.
O-order na po ba kayo?
Oo, puwede mo ba kaming bigyan ng dalawang special set?
- Ano po ang iinumin ninyo? - Louise-Conti.
Ha? Ano po 'yon?
Louise-Conti.
Dalawang beer na lang.
- A, sige po. - Salamat.
Ako ang taya ngayon, kaya ako ang masusunod.
Mas masarap ba ang beer kapag nasa malamig na baso?
Masyadong pinapansin ng mga tao ang lalagyan kaysa sa mismong lasa.
Hay, wala ka talagang alam.
Akin na nga 'yan. Ako na ang iinom.
Nagpapasalamat ako sa ganito, kaya iinumin ko 'to lahat.
Binibigyan mo ba ako ng pabor?
"Paglalaanan ko ng oras, maghihintay ako, titiisin ko para sa 'yo."
Makikipag-toast din ako para sa 'yo.
Napakalaking karangalan po sa akin na maka-toast kayo, sir.
Bakit gano'n?
Kumusta?
- Di ba ang sarap? - Oo, masarap.
Bakit gano'n? Bakit ang sarap?
Bakit napakasarap nito?
Puwede bang paki-refill nito?
Kailan ibibigay ang pagkain natin?
Hay, matatakutin ka pala.
Hindi ako natakot.
Ano lang…
Umaarte lang ako na nagulat
para sa naging palabas niya.
Oo na, sabi mo e.
Pero 'yong ginawa niya sa daliri niya…
Puwede na tayong kumain?
Oo, tikman mo.
Masarap, di ba?
Grabe…
Gumawa siya ng puso.
Ang galing, sobra…
Isa, dalawa, tatlo.
Kukuhanan ko pa ulit. Isa, dalawa…
Tingnan mo, puso 'yon.
Sino'ng kakain niyan?
Anong susunod nating kakainin?
Natin?
E…
'Yon na ba 'yon?
Oo, 'yon na 'yon.
Bakit?
Kasi di ako komportableng kumain na tayong dalawa lang.
Pero ako hindi.
Kailan tayo ulit magkikita?
Sinabi ko na sa 'yo, di na ako sasama.
- Bakit hindi? - Kasi hindi ako komportable.
- Pero sa akin hindi. - 'Yon lang ba ang mahalaga?
Sige.
Maging komportable ka na sa akin ngayon.
Papayagan ko 'yan.
Ano?
Marunong kang ngumiti?
Kung marunong ka palang ngumiti, dapat ngumiti ka no'ng nasa Jeju tayo.
Nagkakamali ka. Ayokong ngumingiti.
Kung karne naman kaya sa susunod?
May alam akong masarap na restaurant.
Ayaw ko, salamat na lang. Mga kaibigan mo na lang isama mo.
Wala akong mga kaibigan.
Bakit wala?
Dahil hindi ko naman kailangan.
Kung pasta kaya?
- Ano-- - Sige. Ako ang magdedesisyon.
Teka.
- Ayaw mo ng karne, kaya pasta na lang. - Hindi mo ba 'ko naririnig?
- Mga klase ng pasta… - Hello?
- May clam pasta, - Hello?
- garlic pasta, - Di mo ba 'ko naririnig?
- at creamy flying fish roe pasta. - Hello? Sabi ko, di ako sasama.
- Ano ba'ng nangyayari sa 'yo? - Aalis ako.
Aalis ako. Di mo ba 'ko sasamahan?
Sosorpresahin mo ba ako? Di ka nagsabing darating ka.
Naghapunan ka na ba?
O-order ba ako?
May sasabihin ako sa 'yo.
Mag-divorce na tayo.
May mahal na akong iba.
Gaano katagal kaya ang isang 'yan?
Basta mag-enjoy ka lang.
Mahal ko talaga siya.
Sige.
Mahalin mo siya nang buong-puso mo.
Hindi kita pipigilan.
Pero di tayo puwedeng maghiwalay ngayon.
Hindi ko kailangan ng pera.
Gusto ko lang ng divorce.
Nasa gitna ako ng laban kay Won ngayon.
Hindi pa nakakapili ng tagapagmana si Papa ngayon.
'Wag kang humarang at maghintay lang.
Gagawin ko ang gusto mo pag ipinamana na sa 'kin ang King Group.
- Hwa-ran. - Hindi mo ako puwedeng abandonahin.
Hindi ka makakaalis hangga't hindi kita pinapayagan.
Surprise!
Ano ito?
Di ba ngayon po ang wedding anniversary n'yo?
Ito ang espesyal na regalo ko para sa inyong dalawa.
Mula sa kaibuturan ng aking puso.
Happy anniversary po!
Salamat. Pakilagay na lang sa loob.
Nasa Korea na ulit si Dr. Yoon?
Biglaan lang dahil sa trabaho, kaya di na siya nakapagsabi sa atin.
Nabalitaan ko na nakikipagkita raw siya sa iba.
Fling lang 'yon.
Siguruhin mo na hindi kakalat ang balita.
Opo. 'Wag kayong mag-alala.
Hindi ang kalagayan mo ang ipinag-aalala ko.
Kung pag-uusapan 'yan ng mga tao,
magsasayang tayo ng pera upang harangin ang mga article.
Ibigay mo ang pagsang-ayon mo sa Super Farmer Week hanggang bukas ng umaga.
Di ba sinabi ko nang hindi namin gagawin 'yon?
Tingin mo ba binibigyan mo sila ng pabor?
Binabayaran ang mga empleyado para do'n.
Puwedeng ipagawa sa kanila ang kahit na ano.
Kahit na binabayaran natin sila, di ko papayagan na gawin nila ang mga gano'n.
Sige, magpakabayani ka.
Hindi mo alam ang totoong gusto nila, di ba?
Pera.
Wala nang iba.
Tigilan mo na 'yan at pirmahan mo na ang mga papeles.
Welcome.
Pasensiya na, pero baka makaabala sa ibang customers ang aso n'yo.
Puwede bang pakihawakan n'yo na lang ang aso ninyo?
Aalis agad ako oras na makabili na ako.
Hinihingi namin ang inyong pang-unawa.
Kung buhat ko si Charles habang pumipili,
magiging abala 'yon sa akin.
Ako lang ba mag-isa ang dapat mahirapan?
Ayos lang 'yan, buddy.
Aalis din kami agad pagkabili namin.
Kilala mo kung sino siya, di ba?
Ang pambansang ina,
ang aktres na si Mo Seong-ae.
Pasensiya na, pero baka matakot ang ibang customers sa aso n'yo.
Maintindihan n'yo sana.
May ibig sabihin ka ba?
Sige.
Wala naman sa akin kung di ako makabili,
pero sisiguruhin kong makakabili ako ngayong araw!
Hay, naku.
Ms. Gang, dumumi po!
Ang sarap sa pakiramdam, di ba?
Charles, dumumi ka ba?
Ang galing mo.
- Tara na. - Sandali lang, ma'am.
Kailangang linisin ninyo 'yon.
- Ano? - Ang dumi ni Charles.
Hindi ko trabaho 'yan.
Naririto kayo para gawin ang mga bagay na 'yan.
At saka, malinis ang dumi ni Charles, kaya di mabaho.
Kung di naman pala mabaho, e di kayo na ang maglinis?
Nasisiraan ka na.
Halos ayaw mo akong papasukin dito kanina.
Tapos ngayon, gusto mo akong paglinisin ng dumi?
Tawagin n'yo ang manager!
Ako ang manager.
Ayon naman pala.
Ikaw ang manager, kaya ikaw ang maglinis.
Ms. Gang, ako na po ang gagawa.
'Wag. Hindi natin trabaho 'yan.
Pasensiya na, ma'am, pero puwede na ba kayong pumasok para linisin 'yon?
Hoy.
Ako si Mo Seong-ae, ang pambansang ina!
Di mo ba ako kilala?
Hoy, saan ka pupunta?
Ano'ng ginagawa mo?
Hoy, bakit mo nililinis 'yan?
Di ba sinabihan na kitang 'wag kang makikialam?
Pinanonood kayo ng mga tao. Ayusin n'yo ang sarili n'yo.
Kung may magpost nito online,
ma-eeskandalo na naman kayo.
Sabi ko sa 'yo, ang mga mahihirap ang mas matataas ang tingin sa sarili.
Palalampasin ko na ito dahil simple at mabuting tao ako.
Isipin mo na masuwerte ka dahil nakilala mo ang gaya ko.
Di na ako babalik dito!
Nakakainis.
Sige po.
Kukuha po ba ako ng isang supot ng asin at isasaboy ko sa kaniya?
Di bale na.
Minalas lang tayo. Kumain na lang tayo ng maanghang.
- Hay, grabe. - Ano'ng kakainin natin?
Ano'ng masarap dito?
Ang pagkain na 'yon ang sikat dito.
REKOMENDADO NG PAMBANSANG INA, MO SEONG-AE
Naku, pasensiya na. Babalik na lang kami.
- Tara na. - Kumain na pala kami bago pumunta rito.
Pasensiya na.
Kailangan ba talaga nating gawin ito?
Trabaho natin 'to.
Gawin mo na lang ang inuutos sa 'yo.
Ganiyan ang ginagawa ng mga junior.
Magpapahinga muna ako,
kaya tawagan mo na ang bawat isa sa listahan na 'yan.
Sige, sir.
Hello po, si Cheon Sa-rang ito ng King Hotel.
Kumusta na po kayo?
Nangungumusta lang kasi ang tagal ko na kayong hindi nakikita.
Hindi, hindi naman po.
Salamat po dahil lagi ninyong sinasabi ang mga magagandang bagay na 'yan.
Sige po. Bumisita naman po sana kayo rito kung may pagkakataon kayo.
Salamat po.
Hello po, si Cheon Sa-rang ito ng King Hotel.
Matagal-tagal na rin po.
Hello.
Magandang hapon po.
Si Cheon Sa-rang po ito ng King Hotel.
Bumisita naman po sana kayo rito kung may pagkakataon kayo.
Sige po. Magkita na lang po tayo sa susunod.
Salamat po.
Hello, sir.
Ano'ng ginagawa mo?
- Ha? - Sino ang tinatawagan mo?
Mga VIP guest, kinukumusta ko lang.
Ikaw lang mag-isa ang gumagawa no'n?
Dahil ba ito sa insentibo?
Dagdag na kita lang 'yon.
Sumusunod lang ako sa utos
na alagaan ang mga VIP guest para tumaas ang sales.
Aling utos? Sino ang nag-utos sa 'yo?
At kahit gano'n,
di ba dapat pangalagaan mo ang dignidad mo?
Puwede ko ring itanong sa 'yo 'yan.
Bilang namamahala rito, dapat tumulong ka
imbes na insultuhin mo 'ko dahil sa pagtatrabaho ko nang maigi.
Mas nakaiinsulto sa akin na makita kang
sumisipsip sa mga ganiyang tao.
Hindi ako sumisipsip sa kanila.
Ginagawa ko lang ang trabaho ko.
Trabaho mo?
Nasa operations team ka.
Napakagaling mo naman at tinutulungan mo rin pati ang sales.
HEAD MANAGER GU WON
Mr. Gu?
Ganoon ba talagang magtrabaho ang lahat ng mga empleyado?
Ano'ng ibig ninyong sabihin?
Tinatawagan ang mga guest nang isa-isa
at makikipagtawanan sa phone habang sinasabing,
"Bumisita sana kayo, sir."
Ibang klase.
Ganoon sila kasipag?
Palagay ko ay dahil 'yan sa insentibo.
Pa'no mo nasabing pagtatrabaho 'yon?
Dahil ba sa Super Farmer Week?
Ipatawag mo ang mga empleyado.
Akala ko ba hindi mo gagawin 'yon.
Parang naging kontrabida ako, at hindi tagapagtanggol.
Naisip ko dapat na ang gusto lang nilang lahat ay ang kumita ng pera.
Makakaalis ka na.
Ang galing ng naisip n'yo, sir.
Ang pagkatalo ay tagumpay.
Kung patuloy kang makikinig sa akin,
magiging madali lang ang lahat.
Parang ganito.
Aalis na ako.
Nakakainis talaga ang bibig niya…
Makinig kayong lahat.
Napagdesisyunan na
sasali tayo sa Super Farmer Week.
- Ano po? - Akala ko'y di tayo kasama ngayong taon.
Pumayag na siguro siya nitong huli.
At dahil napagdesisyunan na, bilisan na lang natin ito.
Pag-usapan ninyo ang mga lokasyon at ipaalam ninyo sa akin.
- Opo, ma'am. - Opo, ma'am.
Kaya n'yo 'yan!
- Opo, ma'am. - Opo, ma'am.
Kung umarte siya sa harap natin parang may pakialam siya.
Umaarte lang ba talaga siya?
Sabi ko na, e. 'Yong hitsura niya na 'yon ang mukhang mananaksak sa likod.
Makikita sa mukha ng isang tao kung anong klaseng tao siya.
Wala na tayong magagawa pa.
Maghanda na tayo.
Ako ang unang kukuha.
May tumututol ba?
Hindi ako nakakuha.
Wala ka nang pagpipilian.
Ikaw sa ginseng.
Ginseng?
'Yan ang pinakamahalagang lugar, kaya magbihis ka nang maganda.
Kailangang personal mong ibigay ang regalo sa kanila.
Magbaon ka ng pampalit na damit.
Sige.
Naka-set na ang iskedyul ng Super Farmer Week.
Aalis sa Miyerkules ang royal walnuts at dried black persimmon.
Aalis ngayon ang Tongyeong oysters, Wando abalones, at wild ginseng.
Agad?
Nahuli sila dahil ang tagal mo.
ISKEDYUL NG SUPER FARMER WEEK
MOUNT JIRI, CHEON SA-RANG
SEOUL PAPUNTANG GURYE
Sobra na 'to.
Kailangang sumakay siya sa gabi mula sa Seoul
at darating siya sa Gurye ng 4:40 a. m.
Mula ro'n, isang oras at 20 minutong biyahe ulit sa bus
para makarating sa bahay ng punong tagahukay ng ginseng ng 7:00 a. m.
Kailangang batiin niya sila,
gawin ang mga gawaing-bahay, kumuha ng mga litrato,
bago sasakay sa huling biyahe ng bus, para makarating sa Seoul ng 1:00 a. m
- at pumasok sa umaga? - Opo.
Kailangan niyang pumunta ro'n at bumalik sa loob lang ng isang araw
nang walang tulog?
Puwede siyang matulog sa bus.
Ano'ng maganda sa okasyon na 'to
para magtrabaho nang sobra ang mga tao?
Ikaw ang nag-apruba nito.
Babayaran sila ng 200, 000 won,
kaya walang magrereklamo.
WILD GINSENG
Mukhang ugat ng bellflower.
Mag-ingat ka sa biyahe.
Mag-day off ka kung kinakailangan.
Papunta ka na ba roon?
Bakit ba lagi mong binubura ang mga na-type mo na?
Kung talagang nag-aalala ka, tawagan mo na lang siya.
Ano?
Ano ba'ng sinasabi mo?
Wala akong tini-text ngayon.
Alam ko. Kaya nga tawagan mo na lang siya.
Intindihin mo 'yang pagmamaneho mo.
Ito naman talaga ang ginagawa ko, a.
Nasaan ang paggalang mo?
Kakaliwa po ako, sir.
Tao po?
Ano'ng kailangan mo?
Hay, naku.
Hello, taga-King Hotel po ako.
A, sige.
Wala rito ang matanda.
Akin na 'yan. Ako na ang magbibigay sa kaniya.
Ako po ang dapat magbigay nito sa kaniya.
Walang magagawa 'yan.
Hindi mo rin siya madadaan sa mga ganiyan.
Pumunta na ang ibang mga hotel employee sa buong bansa para bisitahin kami.
Kaya para saan pa?
Ayaw nang makipag-usap sa iba ng asawa ko para maging tapat sa First Royal Hotel.
Papayuhan kita nang maganda.
Magpahinga ka rito sandali, at pagkatapos ay bumalik ka na sa Seoul.
Naku, hindi. Ayos lang po.
Sakali po ba, alam ba ninyo kung nasaan ang asawa ninyo?
Nasa kabundukan siya.
Pag umakyat na siya ro'n, di ko na alam kung kailan siya uuwi.
Gusto ko pa rin po siyang makita at mangumusta.
Matigas din ang ulo mo.
E di ayos lang sa 'yo ang umakyat?
Saan po ba ang daan?
Kung dederetsuhin mo ang daan, makikita mo ang maliit na kubo.
Mahahanap mo na siya ro'n.
Gaano po ba katagal lakarin 'yon?
Napakalapit lang.
Pero 'yan ang sapatos na susuotin mo?
Hindi po, may dala po ako. Narito po lahat.
- Puwede kang magpalit doon. - Salamat po.
Sabi niya malapit lang 'yon.
Dalawang oras na akong naglalakad. Nasaan na siya?
WEATHER MAP
- Uulan kaya ngayon? - Oo raw sabi sa forecast.
Pero mahirap hulaan ang panahon sa bundok at sa tabing-dagat.
Sabi rito, sobrang lakas na kidlat at malakas na hangin.
Di ba masyadong delikado sa kabundukan?
Nakakatawa na alalang-alala ka, pero ikaw naman ang nagpadala sa kaniya ro'n.
Sino'ng nag-aalala?
Kung hindi, e di kalimutan mo na.
Tinitingnan ko ang sales trend ngayon.
- Di mo naman kailangang makita, di ba? - Oo, hindi.
May government policy seminar ngayon. Hindi ka dadalo, tama?
Oo, hindi.
Masyado kang nag-aalala kay Ms. Sa-rang, tama?
Siyempre naman.
- Ano? - Gusto mo talaga siya.
Dapat tinatrato mo siya nang maganda. Bakit ba palagi mo siyang iniinis?
Hindi ko siya gusto.
Pinasasakit mo ang ulo ko. Lumayas ka rito.
Oo nga pala.
Trenta porsiyento lang ang tsansa ng ulan ngayon.
Kaya puwede, tigilan mo na ang pag-aalala nang walang dahilan.
Naku. Ano'ng…
Naku naman.
Ano ba 'yan.
Hay, naku.
Paano na ngayon 'to?
HEAD MANAGER GU
O, Mr. Gu.
'Wag kang mag-isip ng iba. Kinukumusta lang kita bilang manager mo.
- Nasaan ka? - Nasa bundok.
Hindi naman umuulan, di ba?
Ay, Diyos ko!
Umuulan dito.
Bumaba ka na.
Oo, pagkatapos kong ibigay nang personal itong regalo.
Bumaba ka na, ngayon na.
Bakit ka pa umakyat kung umuulan na?
Nasisiraan ka na ba?
Ikaw ang nagpadala sa akin dito.
Babalik ako agad basta natapos ko ito.
Wala akong pakialam sa ginseng o sa kahit ano pa man.
Basta bumaba ka na riyan.
Sandali.
Ano 'yon?
Sandali lang.
Ano 'yon?
Ano'ng nangyayari?
Ay, Diyos ko! Sandali.
HEAD MANAGER GU
Imposible.
HEAD MANAGER GU
Buhay pa ba ako?
Naku po.
Ano na'ng gagawin ko?
Hello?
May tao ba riyan?
May tao rito sa ibaba. Maawa kayo, tulungan ninyo ako!
Naku.
Alin sa dalawa, mamamatay ako sa gutom o sa lamig?
Ito na ba ang katapusan ko?
Sabi nila, maganda ka raw sa kabilang buhay kung kumain ka nang tama ngayon.
Hindi ko naman masabi kung ginseng ba ito o hindi.
Ano 'yon?
Natatakot ako.
Mamamatay na ba 'ko?
Ano'ng gagawin ko?
Natatakot ako, Lola.
KING THE LAND
Salamat.
Ako 'yon!
Iniligtas ko siya!
Bakit kayong dalawa ang kumakain, e ako ang nagligtas sa kaniya?
Sumunod ka sa 'kin.
- Nakapagbalat ka na ng sibuyas dati, tama? - Ako po?
Basta gawin mo ang sasabihin ko.
Naku! Ano'ng ginagawa mo ro'n?
Ako ito, si Gu Won.
Tulong.
Masyado ka nang matanda para tumira pa kasama ang tatay mo.
Mayroon ka bang account subscription sa pabahay?
Nasaktan ka ba?
Ano'ng ginagawa mo?
Sabi ko poprotektahan kita.
Ikaw na ang bahala sa akin.
Date 'yon, ha.
Ang pagsasalin ng subtitle ay ginawa ni Anne B. Mariano